Publication: Magyar Közlöny
Issue: MK-1999-20 (Year: 1999, Number: 20)
Era: 1990-2004
Section: szóló 1996. évi LIII. törvény 64. § (2) bekezdésében meghatározott állami közfeladatok ellátásának biztosítása érdekében.
Paragraph Index: 285

7. A közalapítvány gazdálkodása 7.1. A közalapítvány céljainak megvalósítására — a közalapítványi vagyon 20%-ának tartalékolása mellett — a teljes készpénz vagyon felhasználható. 7.2. A közalapítványi támogatásokat nyilvános pályázati rendszer keretei között kell nyújtani. 7.3. A vagyonból kell működtetni a közalapítvány szervezetét. A kuratórium éves működési költsége nem haladhatja meg az adott évben pályázati formában felhasználásra kerülő összeg 10%-át. 7.4. A közalapítvány kizárólag másodlagos jelleggel, korlátozott felelősséggel az alapfunkció maradéktalan teljesülése mellett, azzal nem összeférhetetlen tevékenységi területen, vállalkozási tevékenységet is folytathat, közhasznú céljainak megvalósítása érdekében — azokat nem veszélyeztetve — intézményt, vállalkozást létesíthet, és tarthat fenn, beruházási tevékenységet nem folytat. 7.5. A kuratórium köteles a közalapítvány működéséről és gazdálkodásáról az alapítóknak évente beszámolni, és gazdálkodásának legfontosabb adatait nyilvánosságra hozni. A hatályos számviteli szabályok szerinti beszámolót az okleveles könyvvizsgáló hitelesíti, és a felügyelő bizottság véleményezi. 7.6. A közalapítványnak a cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten kell nyilvántartani. A gazdálkodás során elért eredményt felosztani nem lehet, azt csak a közalapítvány céljaira lehet felhasználni. 1999/20. szám

Source: https://magyarkozlony.hu/hivatalos-lapok/731bb1f259d6fc86e78c7fcff70e3e7885dac386/dokumentumok/b3be3625413394739ecfed483831abf8a28310b5/letoltes